ทรานส์เวิลด์แอร์ไลน์

**ทรานส์เวิลด์แอร์ไลน์** () ย่อว่า **ทีดับเบิลยูเอ** (TWA) เป็นอดีตสายการบินหลักของสหรัฐอเมริกา ก่อตั้งขึ้นในปี 1930 ดำเนินการจนถึงปี 2001 เมื่อถูกสายการบินอเมริกันแอร์ไลน์เข้าซื้อกิจการ ก่อตั้งขึ้นในชื่อ **ทรานส์คอนติเนนตัลแอนด์เวสเทิร์นแอร์** () เพื่อให้บริการเส้นทางจากนิวยอร์กซิตีไปยังลอสแองเจลิสผ่านเซนต์ปีเตอร์สเบิร์ก เซนต์หลุยส์ แคนซัสซิตี และจุดจอดอื่น ๆ ด้วยเครื่องบินฟอร์ด ไตรมอเตอส์ สายการบินนี้เป็น 1 ใน "บิ๊ก 4" ของสหรัฐซึ่งก่อตั้งขึ้นในการประชุมสปอยลส์ เมื่อปี 1930 ร่วมกับสายการบินอเมริกัน, ยูไนเต็ด และ อีสเทิร์น

ฮาวเวิร์ด ฮิวส์ เข้ามาถือหุ้นใหญ่ของในปี 1939 และหลังสงครามโลกครั้งที่สองได้ขยายสายการบินไปให้บริการในยุโรป ตะวันออกกลาง และเอเชีย ทำให้ทีดับเบิลยูเอกลายเป็นสายการบินแห่งชาติแห่งที่สองอย่างไม่เป็นทางการของสหรัฐอเมริกาต่อจากแพนอเมริกันเวิลด์แอร์เวส์ ฮิวส์วางมือจากการบริหารในทศวรรษที่ 1960 และผู้บริหารชุดใหม่ของทีดับเบิลยูเอได้เข้าซื้อกิจการฮิลตันอินเตอร์แนชนัลและเซ็นจูรี 21 ในความพยายามที่จะขยายธุรกิจของบริษัท

เนื่องจากกฎหมายการยกเลิกการควบคุมสายการบิน ค.ศ. 1978 ทำให้สายการบินหลายแห่งล้มละลาย เกิดสายการบินใหม่ ๆ ขึ้นมากมาย และสายการบินบางแห่งถูกบริษัทอื่นซื้อกิจการทีดับเบิลยูเอเองก็ถูกแยกออกจากบริษัทโฮลดิ้งในปี 1984 ในปี 1988 คาร์ล ไอคาห์น นักลงทุนชาวอเมริกัน เข้ามาซื้อหุ้นของทีดับเบิลยูเอจำนวนมากจนกลายเป็นผู้ถือหุ้นใหญ่ของบริษัท และดำเนินการเทคโอเวอร์โดยใช้กลยุทธ์การซื้อกิจการแบบใช้เงินกู้ยืม ทำให้ทีดับเบิลยูเอแปรสภาพจากบริษัทมหาชนจำกัดเป็นบริษัทเอกชน ทรานส์เวิลด์แอร์ไลน์เผชิญปัญหาหนี้สินจำนวนมาก จึงต้องขายเส้นทางบินไปลอนดอน และเข้าสู่กระบวนการปรับโครงสร้างธุรกิจถึงสองครั้งในปี 1992 และ 1995 เหตุการณ์ร้ายแรงยิ่งตามมาเมื่อทีดับเบิลยูเอ เที่ยวบินที่ 800 ประสบอุบัติเหตุตกในปี 1996 กลายเป็นอุบัติเหตุทางอากาศที่ร้ายแรงที่สุดเป็นอันดับสามในประวัติศาสตร์สหรัฐอเมริกา

ทรานส์เวิลด์แอร์ไลน์เคยมีสำนักงานใหญ่ตั้งอยู่ที่เมืองแคนซัสซิตี รัฐมิสซูรี และวางแผนจะใช้ท่าอากาศยานนานาชาติแคนซัสซิตีเป็นฐานการบินหลักทั้งในประเทศและต่างประเทศ แต่ในที่สุดก็ยกเลิกแผนการนี้ในช่วงทศวรรษ 1970 ต่อมา สายการบินทรานส์เวิลด์แอร์ไลน์ได้ขยายฐานการบินหลักที่ใหญ่ที่สุดไปยังสนามบินนานาชาติเซนต์หลุยส์แลมเบิร์ต มีศูนย์กลางการบินข้ามมหาสมุทรแอตแลนติกที่สำคัญตั้งอยู่ที่ ทีดับเบิลยูเอ ไฟลท์ เซ็นเตอร์ ภายในท่าอากาศยานนานาชาติจอห์น เอฟ. เคนเนดี นครนิวยอร์ก อาคารหลังนี้เป็นผลงานการออกแบบของ อีโร ซารินเนน สถาปนิกชื่อดัง ที่สร้างเสร็จสมบูรณ์ในปี 1962

ทรานส์เวิลด์แอร์ไลน์ยื่นล้มละลายเป็นครั้งที่สามและครั้งสุดท้ายในเดือนมกราคม 2001 และต่อมาถูกสายการบินอเมริกันแอร์ไลน์เข้าซื้อกิจการ หลังเหตุการณ์วินาศกรรม 11 กันยายน อุตสาหกรรมการบินทั่วโลกประสบปัญหาอย่างหนัก โดยบริษัทอเมริกันแอร์ไลน์ได้เลิกจ้างอดีตพนักงานของทีดับเบิลยูเอจำนวนมาก ทรานส์เวิลด์แอร์ไลน์ยังคงดำเนินกิจการต่อในรูปแบบบริษัทจำกัดความรับผิด (LLC) ภายใต้การควบคุมของสายการบินอเมริกันแอร์ไลน์ จนถึงวันที่ 1 กรกฎาคม 2003 ในปี 2009 สายการบินอเมริกันแอร์ไลน์ได้ตัดสินใจปิดฐานปฏิบัติการที่เซนต์หลุยส์
right|thumb|ตารางเวลาและแผนที่จุดหมายปลายทางภายในประเทศของทีดับเบิลในเดือนกันยายน ค.ศ. 1933

## จุดหมายปลายทาง

### ข้อตกลงการบินร่วม
ตลอดการดำเนินงานทีดับเบิลยูเอได้มีข้อตกลงการบินร่วมกับสายการบินต่างๆ ดังต่อไปนี้:
* แอร์ยูโรปา
* แอร์มอลตา
* อเมริกาเวสต์แอร์ไลน์
* อเมริกันแอร์ไลน์
* คูเวตแอร์เวย์
* รัวยาแลร์มาร็อก
* รอยัลจอร์แดเนียน

## ฝูงบิน
[thumb|[โบอิง 717 ของทีดับเบิลยูเอ]]
[thumb|[โบอิง 757-200 ของทีดับเบิลยูเอ]]
[thumb|[แมคดอนเนลล์ดักลาส เอ็มดี-80|แมคดอนเนลล์ดักลาส เอ็มดี-82 ของทีดับเบิลยูเอ]]
### ฝูงบินสุดท้าย
ก่อนการเลิกดำเนินงาน ทีดับเบิลยูเอมีเครื่องบินประจำการในฝูงบินดังนี้:

### ฝูงบินในอดีต
ทีดับเบิลยูเอเคยให้บริการเครื่องบินดังต่อไปนี้:

## อ้างอิง

หมวดหมู่:สายการบินสัญชาติอเมริกัน
หมวดหมู่:อเมริกันแอร์ไลน์
หมวดหมู่:สายการบินที่ก่อตั้งในปี พ.ศ. 2473
หมวดหมู่:Webarchive template wayback links